google/wiki40b huggingface dataset:
Natura 2000

Natura 2000 on Euroopa kaitstavate alade võrgustik, mis on koostatud Euroopa Liidu looduskaitsedirektiivide alusel. Selle eesmärk on kaitsta haruldaste või ohustatud loomade, lindude ja taimede elupaiku ja kasvukohti.
Võrgustiku nimetuses olev number 2000 tähendab, et loodusdirektiivi jõustumisel loodeti Natura võrgustik valmis saada aastaks 2000. Esialgseid Natura 2000 alasid on laiendatud ja 2009. aasta kevadel esitati võrgustikku juurde uusi alasid. 2010. aastal koosneb Eesti Natura 2000 võrgustik 66 linnualast kogupindalaga 12 590 km² ja 531 loodusalast kogupindalaga 11 320 km².

Ajalugu

1992. aasta mais võttis Euroopa Liidu Parlament vastu seadustiku, kus sätestati kõige ohustamatute elupaikade ja liikide kaitse Euroopas. Selles seadustikus oli kaks osa: Loodusdirektiiv (the Habitats Directive) ja Linnudirektiiv (Birds Directive), mis võeti vastu 1979. aastal. Need kaks direktiivi on ka Natura 2000 võrgustiku baasdirektiivideks.
Zuzana Čaputová

Zuzana Čaputová (sünninimi Strapáková; sündinud 21. juunil 1973 Bratislavas) on Slovakkia advokaat, poliitik ja aktivist ning alates 15. juunist 2019 ka Slovakkia president.
Ta õppis aastatel 1991–1996 Bratislava Komenský Ülikooli õigusteaduskonnas ja lõpetas selle magistrikraadiga.
Pärast ülikooli lõpetamist töötas ta Pezinoki (asub Pezinoki ringkonnas Bratislava maakonnas) linnavalitsuse kantseleis, tõustes asjaajajast kantselei asejuhatajaks. Ta töötas ka kodanikuühenduses VIA IURIS.
Viimase kaudu ta osales võitluses Pezinoki uue prügila vastu ning korraldas rohujuuretasandi kampaaniasse kunstnikke, ettevõtjaid, veinitootjaid, üliõpilasi, usujuhte ja teisi kodanikke, kellega koguti petitsioonile Euroopa Parlamendi jaoks 8000 allkirja, mille tulemusena otsustas Slovakkia Riigikohus 2013. aastal, et uus prügila on ebaseaduslik ja tühistas ehitusloa. Lisaks saavutas Čaputová ka vana prügila sulgemise.
Lisaks ta aitas tuua kümneid tuhandeid inimesi tänavale protestima valitsuse vastu pärast seda, kui uuriv ajakirjanik Ján Kuciak ja tema kihlatu mõrvati veebruaris 2018.
Ta kuulub liberaalsesse erakonda Progressiivne Slovakkia.

Isiklikku

Ta on lahutatud ja on kahe tütre ema.
Aavo

Aavo on eesti mehenimi. Nime variant on Avo.
Aurora (laulja)

Biograafia

Aurora sündis 15. juunil 1996 Stavangeris, Norras, kuid kasvas üles Bergenis. Ta alustas meloodiate loomisega kuue aastaselt ja laulusõnade kirjutamisega üheksaselt.
Kaseiinivaba toitumine

Kaseiinivaba toitumine tähendab kaseiini e. piimatoodetes leiduva valgu, osalist või täielikku välja jätmist menüüst.

Kaseiini sisaldavad toiduained

Kaseiin (casein) on fosforit sisaldav valk, mis annab piimale iseloomuliku valkja värvuse ning seda leidub kõikide imetajate piimas ning sellest toodetud hapupiimas, petis, keefiris, jogurtis, võis, hapukoores, rõõsas koores, kohupiimas. Kõikides piima baasil valmistatud juustudes, piima- ja lõssipulbris jne. Kokkuvõtlikult- kõikides toiduainetes, kuhu on lisatud piima või mingit piimast saadud toodet.
Laktoosivabad piimatooted ei sobi kaseiinivabal dieedil olles.
Pottawatomie maakond (Kansas)

Pottawatomie' maakond on maakond Ameerika Ühendriikides Kansase osariigis.
2010. aastal elas maakonnas 21 604 inimest. Maakonna keskus on Westmoreland (643 elanikku). Suurim asula on Wamego (4224).
Maakonna pindala on 2233 km², millest 46 km² moodustab veepindala.

Ajalugu

Pottawatomie' maakond moodustati 20. veebruaril 1857. aastal. Maakond sai nime potavatomi (potawatomi) indiaanlaste järgi.
Jerzy Pelc

Jerzy Pelc (30. september 1924 Varssavi – 2. juuni 2017) oli poola semiootik, filosoof ja loogik.
Aastast 1971 oli ta Varssavi Ülikooli professor.
Ta oli Rahvusvahelise Semiootika Assotsiatsiooni president, hiljem aupresident.
Peep Küngas

Peep Küngas (sündinud 5. augustil 1978) on eesti informaatik.
2002. aastal kaitses ta TTÜ matemaatika-informaatikateaduskonnas magistritöö teemal "Lineaarloogika prorgammeerimine intellektitehnika planeerimisel" ja 2006. aastal NTNUs doktori väitekirja teemal "Distributed Agent-Based Web Service Selection, Composition and Analysis through Partial Deduction".
Peep Küngas on Register OÜ juhatuse liige ja Inforegistri kaaslooja.
Walt Disney Company

Walt Disney Company (lühendatult Disney) on Ameerika Ühendriikide päritolu meediakonglomeraat.
Ettevõte on tuntud multifilmide ja mängude arendajana. Ettevõtte asutasid 1923. aastal vennad Walt ja Roy Disney. Ta kandis kuni 1929. aastani nime Disney Brothers Cartoon Studio, edasi kuni 1940. aastani The Walt Disney Studio ja 1986. aastani Walt Disney Productions, sealtpeale praegust nime.
Walt Disney Company aktsiad on noteeritud New Yorgi börsil (aktsia tähis DIS). Aktsia hind on nii Dow Jonesi tööstuskeskmise kui ka S&P 500 indeksi komponent.
Disney ostis 2006. aastal aktsiavahetustehinguga Steve Jobsi juhitava Pixari. Tehingu tulemusel sai senisest 50,1 protsendi Pixari aktsiate omanikust Steve Jobsist suurim Disney eraisikust aktsionär ja Disney nõukogu liige.
Dow Jonesi tööstuskeskmise indeksisse kuuluvad ettevõtted
3M |
American Express |
AT&T |
Boeing |
Caterpillar |
Chevron Corporation | 
Cisco Systems |
Coca-Cola |
DuPont | 
ExxonMobil | 
General Electric |
Goldman Sachs  |
Home Depot |
Intel |
IBM |
Johnson & Johnson |
JPMorgan Chase |
McDonald's |
Microsoft |
Nike |
Pfizer |
Procter & Gamble |
Travelers |
UnitedHealth Group |
United Technologies Corporation |
Verizon Communications |
Visa |
Walmart |
Walt Disney
Lülikeha

Lülikeha (corpus vertebrae; ka selgroolüli keha) on rinnalüli osa.
Lülikehad paiknevad selgroo rindmises (rinnalülide) osas, kus nad asuvad üksteise peal ja on eraldatud lülidevaheketastega. Nende kanda jääb keha raskus.
2009. aasta laskesuusatamise maailmameistrivõistlused

2008. aasta laskesuusatamise maailmameistrivõistlused olid 43. maailmameistrivõistlused laskesuusatamises, mis toimusid 13.–22. veebruarini Pyeongchangis Lõuna-Koreas. Need olid esimesed maailmameistrivõistlused laskesuusatamises, mis toimusid Aasias.
Võistluste erilisus oli selles, et võistlused peeti kohalikku aega arvestades õhtuti ja kunstvalgustusega. Võistluste ajakava oli valitud seepärast selline, et teha Euroopa televaatajatele MM-ist osasaamine mugavamaks.

Ajakava

14. veebruar – kell 09.45: N sprint (7,5 km)
14. veebruar – kell 12.15: M sprint (10 km)
15. veebruar – kell 10.00: N jälitussõit (10 km)
15. veebruar – kell 12.15: M jälitussõit (12,5 km)
17. veebruar – kell 07.15: M individuaaldistants (20 km)
18. veebruar – kell 11.15: N individuaaldistants (15 km)
19. veebruar – kell 11.00: N/M segateatesõit (2x6+2x7,5 km)
21. veebruar – kell 10.15: M ühisstart (15 km)
21. veebruar – kell 12.15: N teatesõit (4x6 km)
22. veebruar – kell 10.00: N ühisstart (12,5 km)
22. veebruar – kell 12.15: M teatesõit (4x7,5 km)

Doping

Maailmameistrivõistlused algasid dopinguskandaaliga, kus keelatud aine pruukijateks osutusid kolm Venemaa koondise sportlast. Dopingu kasutamiselt tabati laskesuusatamise maailmameister Jekaterina Jurjeva ning tema võistkonnakaaslased Albina Ahhatova ja Dmitri Jarošenko. Pyeongchangi juba nädalapäevad varem harjutama saabunud Venemaa koondis pidi häbistatuna Lõuna-Koreast need kolm patustajat koju saatma.
"Ühes maailma tugevaimas koondises näib vohavat süstemaatiline ja laiaulatuslik dopingutarvitamine," vahendas AP maailma laskesuusaliidu IBU presidendi Anders Bessebergi sõnu Pyeongchangist.
Engelbrecht von Tiesenhausen (1835–1886)

Vabahärra Engelbrecht Karl Konstantin von Tiesehausen (22. september/4. oktoober 1835 Idavere mõis – 8./20. juuni 1886 Kabina mõis) oli Eestimaalt pärit sõjaväelane ja vaimulik.
Tiesenhausenite suguvõsast põlvnev Engelbrecht sündis rüütelkonnasekretäri ja kreisisaadiku Hermann von Tiesenhauseni (1801–1871) ning tema abikaasa Magdalena (sünd. Vietinghoff) vanima lapsena.
Ta õppis aastatel 1846–1854 Tallinna toomkoolis. Aastal 1854 teenis ta junkruna keiserliku ihukaitseväe Leedu polgus, hiljem samas ohvitserina. Osales Krimmi sõjas. Aastal 1858 õppis ta Tartu ülikoolis matemaatikat, kuid aastal 1859 läks ta üle usuteaduskonda, mille lõpetas aastal 1863. Seejärel õppis ta aastal 1864 9 kuud Tübingeni ja Erlangeni ülikoolis. Prooviaastal oli ta Viru-Jaakobi koguduses. Ordineeriti 14./26. novembril 1865 õpetajaks.
Aastail 1865–1866 oli ta Eestimaa kubermangu vikaarõpetaja, aastatel 1866–1886 teenis ta (kutsuti 17./29. septembril 1866, introdutseeriti 6./18. novembril 1866) Paide Püha Risti koguduse ja Anna koguduse õpetajana.
Engelbrecht von Tiesenhausen on maetud Paide Reopalu kalmistule. Tema kõrval puhkab ka tema lapsena surnud poeg Otto.
Panatsea

Panatsea, ka panakeia (ladina keeles panacēa, kreeka keeles panakeia 'kõike raviv'), on müütiline ja utoopiline kõiki haigusi raviv imerohi. Selle avastamine (lisaks igavese elu eliksiirile ja tarkade kivile) oli alkeemikute unistus.
See sai nime vanakreeka jumalanna Panakeia järgi.
Panatseaks võidakse nimetada ka utoopilist imelist lahendust mistahes keerulises olukorras.
Monika Oit

Monika Oit (22. mai 1952 Tallinn – 2. september 2013) oli eesti küberneetik.

Elulugu

Lõpetas 1970 Tallinna 1. keskkooli, 1975 TPI automaatikateaduskonna ja 1989 TÜ psühholoogia erialal; 1978–1980 Küberneetika Instituudi aspirant, tehnikakandidaat 1984 (samas), väitekiri "Исследование взаимосвязанности в многомерных системах управления с дискретным временем". Oli 1975–1987 Küberneetika Instituudi vaneminsener, noorem- ja vanemteadur, 1988–1996 juhtimistarkvara sektori juhataja ja juhtivteadur, aastast 1997 AS Cybernetica teadusdirektor. Hiljem töötas Oit samas infoturbesüsteemide osakonna juhataja, juhatuse liikme ja juhatuse esimehena.

Teadustöö

Uurimisvaldkond: juhtimissüsteemide masinprojekteerimine, juhtimissüsteemide analüüsi ja sünteesi meetodid, tehisintellekti meetodid juhtimissüsteemide projekteerimisel, ka arvutite kasutamise ja arvutisüsteemide kasutajaliidesega seotud psühholoogilised probleemid. 30 teadustrükist.

Isiklikku

Tema ema oli Lydia Oit, isa oli Edgar Oit ja tema vend oli Henn Oit.
Ksenija Judajeva

Isiklikku

2012. aastal oli Judajeva deklareeritud sissetulek 23 600 000 rubla. Ta osaleb regulaarselt analüütilistes telesaadetes. Judajeva on Facebooki kasutaja. Enda sõnul on ta Prince'i, Vladimir Võssotski, Viktor Tsoi ja DDT fänn. Ksenia Judajeva ei ole abielus.

Kriitika

Ksenia Judajeva tegevuse suur kriitik on Mihhail Hazin. Hazini sõnul ei ole Ksenia Judajeva pädev, tema tegevus ei ole mõistlik ja toob kaasa rubla languse .
Vaivara raudteejaam

Vaivara raudteejaam on raudteejaam Ida-Virumaal Narva-Jõesuu linnas Vaivaras. Jaamas võib toimuda ka kaupade rongidele ning neilt maha laadimine.

Perroonid

Vaivara raudteejaamas asusid kaks madalat perrooni pikkustega 350m ja 400m. Nende asemel avati uus lühike (35 m) ooteplatvorm.

Ajalugu

Raudteejaam rajati aastal 1870. seoses Tallinna-Narva raudteega.
Lisaks kulgeb Vaivara jaamast kaks olulist tööstusraudtee haru, millest põhjasuunas kulgev raudtee suundub Sillamäele (Sillamäe Sadam) ja lõunasuunaline (Põlevkivi Raudtee) Eesti soojuselektrijaama, Viivikonnale ning teistesse tööstuspiirkondadesse.

Jaamahoone

Esimene jaamahoone sarnanes Paldiski, Keila, Aegviidu jt jaamahoonetega. Teises maailmasõjas hoone hävis ning selle asemele ehitati 1950. aastatel stalinistlik kivist jaamahoone (analoogne Sonda jaamahoonega), mida kasutatakse tänini.

Reisirongiliiklus

Vaivaras peatuvad Elroni reisirongid liinil Tallinn-Narva. 
Kuni 27. maini 2012 peatusid reisirongid Vaivara ja Narva vahel ka Auvere ja Soldina raudteejaamas.
Herpetoreas

Levila

Neid madusid võib kohata Lõuna-Aasias.
Coral Gables

Kliima

Kliima on mõõdukas ja soe. Maist oktoobrini on temperatuur kuni 31 °C. Kõige külmematel kuudel detsembrist veebruarini on temperatuur keskmiselt vaid 17 °C. Lumesadu esineb üliharva.

Ajalugu

Coral Gablesi linna planeeris ja asutas George Merrick 1920. aastal. 1925 sai Coral Gables linnaõigused.

Pargid ja spordirajatised

Coral Gablesis on 22 parki. Linnas on mitmed spordirajatisi (näiteks tennise- ja golfiväljakuid), samuti spordiplatse ja telkimis- ja grillimiskohti.
Pärsia

Pärsia ( ایران ) on tänase Iraani nimi, mis oli kasutusel läänemaades enne aastat 1935. Ajaloos nimetatakse (ebaõigelt) Pärsiaks ka Ahhemeniidide riiki, mis tekkis 8. sajandil e.m.a.

Pärslasi kui "rahvast" meie ajaloolises mõttes pole. 
 
„Need olid India sangarid, kes lääne poole ratsutasid, /../ ning vananevas Paabeli maailmas kõikjal võimu haarasid. 6. s e.m.a tekkib selle maailma keskele väike Pārsā (kr Persis, praegu Fārs) maakond. Mõnetuhandelise Pārsāst pärineva täiskasvanud mehe jaotamine  tohutu hulga sõjaväeliste ja haldusüksuste vahel tekitas ülemkihi (Kyrose ja Dareiose impeeriumis), /../ kelle esivanematest vaid väga vähesed olid pärit Pārsāst. Õieti pole olemas niisugust maad, mida võiks nimetada Pärsia ajaloo toimumispaigaks.“
 –

Kadžaaride dünastia

1779. aastal vallutas Agha Muhammed Põhja-Pärsia ning aastatel 1781–1925 oli Pärsias võimul Kadžaaride dünastiast šahhidünastia. Agha Mohammad-khaan kukutas viimase Zandi dünastia esindaja 1796, kuid ta ise mõrvati järgmisel aastal. Tema järglaseks sai vennapoeg Fath Ali-šahh. 1786. aastal tegid Kadžaarid Teheranist riigi pealinna.
Oliver Hainsalu

Oliver Hainsalu (sündinud 28. mail 1993) on eesti infotehnoloogiaajakirjanik.
2010–2014 töötas Delfi portaalis Noorte Hääl. 
2014–2018 aastal töötas ta Tallinna Ülikooli Haridusinnovatsiooni keskuses haridustehnoloogina.
2015. aastal lõpetas ta Tallinna Ülikooli Kommunikatsiooni instituudi ajakirjanduse bakalaureuseõppe ning 2017. aastal Balti Filmi- ja Meediakooli televisiooni tootmise magistrantuuri produtsendi suunal. 
2016. aastast on ta ajakirja Digi toimetaja.
Vasalemma raudteejaam

Vasalemma raudteejaam on raudteejaam Harju maakonnas Lääne-Harju vallas Vasalemma alevikus.
Raudteejaam asub laiarööpmelise Keila–Riisipere raudtee ääres 37,5 km kaugusel Balti jaamast. Jaam jääb Kulna ja Kibuna raudteepeatuse vahele. Vasalemmas peatuvad Elroni Tallinnast Riisiperre sõitvad elektrirongid. Jaamas võib toimuda ka kaubalaadimine. Piletihinnalt kuulub jaam IV tsooni.
2010. aastal valmis Vasalemmas uus 550 mm kõrgune ja 100 m pikkune teedevaheline ooteplatvorm.
Raudteejaamas asub lisaks peateele neli kõrvalteed, üks tupiktee ning harutee tööstusterritooriumile (Vasalemma karjääri).
Vasalemma jaamast läks Nõukogude võimu lõpul umbes 6 km pikkune haruraudtee Murru vanglasse, mis demonteeriti 1990. aastate keskpaigas.
Elektrirongide liiklus toona vastselt elektrifitseeritud Keila–Vasalemma lõigul avati 15. juulil 1965.
Alates 2015. aastast ristub Vasalemma raudteejaama juures raudteega Eesti pikim matkarada, RMK matkatee Peraküla-Aegviidu-Ähijärve mille kogu pikkus on 820 km Vasalemma raudtee jaam jääb 64 km juurde

Jaamahoone

Vasalemma jaamahoone valmis 1918. aastal eriprojekti järgi.
Jaamahoone erineb oluliselt varasematel kümnenditel levinud dekoratsioonirohketest kroonuhistoritsistlikest puithoonetest.
Vertikaalse proportsiooniga kahekorruselise hoone dekoratiivsus piirdub vaid vahvärki meenutava lihtsa puitsõrestikuga, mis muudab hoone raudteearhitektuuri jaoks tavatult juugendlikuks. Jaamahoone on rahuldavas seisukorras ja kasutusel tänini.
Ike (orkaan)

Ike oli orkaan, mis tekitatud kahju poolest oli üks USA ajaloo suurimaid, sest ta maabus otse ühe USA suurima linna Houstoni kohal. Galvestoni saar ja Houstoni linn kannatas tugevaimate tuulte all 12. septembri ööl vastu 13. septembrit 2008. Tuul lõhkus Houstoni mitmetel kõrghoonetel palju aknaid, suurem osa linnast oli orkaani järel umbes nädala jooksul elektrita.
Orkaan nõudis vähemalt 195 inimohvrit, neist 112 USAs ja 74 Haitil.
Teenuse raamatukogu

Teenuse raamatukogu on raamatukogu Rapla maakonnas Märjamaa vallas Teenuse külas. Teenuse raamatukogu on Märjamaa valla raamatukogu haruraamatukogu.
On The Way To Wonderland

"On the Way to Wonderland" on Soome rokkbändi Sunrise Avenue debüütalbum.
Lanieri maakond

Ajalugu

Maakond moodustati 1920. aastal.
Aatomispekter

Aatomispekter on isoleeritud aatomi kiirgusspekter või neeldumisspekter,  mis on tingitud aatomite üleminekust ühelt elektronkatte olekust tulenevalt energiatasemelt teisele. 
Aatomi kiirgusspekter on tema poolt kiiratud valguse intensiivsus lainepikkuse (või sageduse) funktsioonina. Spektraaljooned vastavad aatomi kahe oleku energiate vahele.  See energiate vahe saadakse või väljastatakse neelatava või kiiratava footoni kujul. See vahe saab seetõttu omandada ainult kindlaid, diskreetseid väärtusi, nii et iga aatom saab (vastavalt oma elektronkonfiguratsioonile) kiirata ainult diskreetseid lainepikkusi. Kiiratavad  lainepikkused on seetõttu keemilisele elemendile ning alg- ja lõppolekule spetsiifilised.    
Kui footoni neeldumine vabastab elektroni aatomist täielikult, siis räägitakse aatomi ioniseerumisest. Selleks on tarvis teatud vähimat energiat, mis sõltub elektroni lähteolekust. Et ioniseerumine on võimalik pideva energiaskaala puhul ülalpool vähimat energiat, siis räägitakse kontiinuumist.   Kui aga footon kiiratakse elektroni haaramisel, räägitakse elektroni rekombinatsioonist positiivse iooniga.
Glen Gariochi destilleerimiskoda

Glen Gariochi destilleerimiskoda on Šotimaal Highlandi regioonis aastal 1797 asutatud viski destilleerimiskoda.
Patküla vald

Patküla vald (saksa keeles Owerlack) oli vald Viljandimaal Helme kihelkonnas.
Vald eksisteeris 1866–1939.
1900 liideti Patküla vallaga Holdre vald.
Vassili Külaots

Isiklikku

Tema poeg oli eesti õpetaja Vassili Külaots juunior (21. juuni 1929 – 10. juuni 2007). Töötas aastaid Tallinna 27. 8-klassilise Kooli kehalise kasvatuse õpetajana. Pälvis 2005. aastal Tallinna Raemedali.
Bioinformaatika

Bioinformaatika on rakendusmatemaatika haru, mis tegeleb molekulaarbioloogia arvutuslike probleemidega.
Kuigi bioinformaatikat määratleti selle termini loomisel kui infoteooria rakendamist biosüsteemide uurimisel, kujunesid sellenimelise valdkonna peamiseks tegevusalaks genoomika probleemid.
Tartu Ülikoolis on kaks bioinformaatika professuuri, mis loodi loodusteaduskonna juures aastal 2003 (professoriks Maido Remm) ja matemaatika-informaatikateaduskonna juures aastal 2007 (professoriks Jaak Vilo).
Dekompilaator

Dekompilaator analüüsib olemasolevat arvutiprogrammi või teeki ning tekitab sellest lähtekoodi. Sisuliselt töötab dekompilaator vastupidi kompilaatorile. Enamasti on kommertsprogrammide dekompileerimine seadusvastane. Dekompilaatoreid kasutatakse programmide ehituse tundmaõppimiseks ning sarnaste programmide loomiseks. Dekompilaatoreid kasutavad ka kräkkerid programmide kopeerimis- ja muude kaitsete eemaldamiseks.
Tänapäeva arvutiprogrammide keerulisuse tõttu on dekompileerimine raske ja aeglane tegevus. Enamasti ei õnnestu tervet programmi lähtekoodiks teisaldada (erandina Java, Python, C# jt .Net programmid). Saadav lähtekood on paremal juhul C, halvemal juhul assemblerkeel, mille analüüsimiseks võib minna kuid ja aastaid.
The Beverly Hilton

The Beverly Hilton on hotell Beverly Hillsis. Hotell asub Santa Monica ja Wilshire Boulevardi ristmikul. Algselt Conrad Hiltonile kuulunud hotell avati ametlikult 12. augustil 1955. Hotelli projekteeris Welton Becket. Hotellis on 569 numbrituba.
Hotellis on alates 1961. aastast peetud Kuldgloobuse auhinnagalat.
Ruhnu paljand

Ruhnu paljand (ka: Flisbacka järsak) on paljand Ruhnu saarel. Paljand on arvele võetud ürglooduse objektina.
Järsaku kogupikkus on 2,5 km, millest u 350 m pikkuses on aluspõhjaline liivakiviastang. Aluspõhjalise paljandi kõrgus on 2,3 m. Paljandis on näha keskdevoni Narva lademe kivimeid.
Mustafa Kemal Atatürk

Lapsepõlv ja noorpõlv

Ta sündis aastal 1881 Thessaloníkis, mis tollal kuulus Türgi võimu alla. 
Talle pandi nimeks Mustafa. Tema vanemad olid puidukaupmees Ali Rıza Efendi ja Zübeyde Hanım (Efendi ja Hanım on tiitlid, mis tähendavad umbes 'isand' ja 'emand').
Mustafa kaotas oma isa varajases lapsepõlves ja täisealiseks saamiseni kasvatas teda ema. Alghariduse sai ta Semsi Effendi koolis Thessaloníkis. See oli linna esimene erakool ning pakkus kaasaegset haridust. Ent kui isa suri, asus Mustafa koos emaga elama onu juurde maale ning ta pidi sellest koolist lahkuma.
Mustafala meeldis maaelu ja ta tegi meelsasti maatöid. Kuni ema hakkas poja hariduse pärast muret tundma, siis otsustati, et Mustafa peaks elama koos ema õega Thessaloníkis ja seal ka koolis käima.
Ta astus Riigi Ettevalmistuskooli (Mülkiye Rüştiyesi) Thessaloníkis. Kord kakles Mustafa tundide ajal teise poisiga. Õpetaja, kelle nimi oli Kaymak Hafız, peksis Mustafad selle eest, kuni poiss oli kaetud sinikatega. Tädi, kes oli niigi vastu poisi kooliskäimisele, võttis ta kohe sellest koolist ära.
Mustafa tahtis siis astuda sõjakooli. Kuid ema keelas tal sinna astuda, sest teda hirmutas mõte, et pojast saab sõdur. Mustafa tegi sisseastumiseksamid salaja. Kui ema sellest teada sai, oli juba hilja. See oli aastal 1893.
Uues koolis tundis Mustafa erilist huvi matemaatika vastu. Tal oli kombeks koostada õpetajale kirjalikus vormis küsimusi. Õpetaja vastas neile samuti kirjalikult. Ka õpetaja nimi oli Mustafa. Ta tegi poisile ettepaneku, et too võtaks endale nimeks "Mustafa Kemal" (kemal tähendab türgi keeles 'täiuslikkust'), et nad saaksid teineteist eristada (perekonnanimesid tollal Türgis ei olnud). Poiss hakkaski end nõnda kutsuma. 
Aastal 1895, pärast algastme sõjakooli lõpetamist Thessaloníkis, läks Mustafa Kemal edasi õppima keskastme sõjakooli (Askeri Rüştiye) Monastiris. Ka seal ei olnud tal matemaatikaga raskusi, küll aga valmistas raskust prantsuse keel, milles ta oli maha jäänud, ning prantsuse keele õpetaja tegi talle etteheiteid.
Kari Käsper

Kari Käsper (sündinud 10. septembril 1981) on eesti jurist ja inimõigusaktivist, Eesti Inimõiguste Keskuse juhataja 2013. aastast.
Aasta lind (Luksemburg)

Luksemburgis valitakse aasta linde alates 1998. aastast. Aasta linnu valimist korraldab natur&ëmwelt (kuni 2012 Lëtzebuerger Natur- a Vulleschutzliga).
Kullamaa vasallilinnus

Linnus ehitati pärast Läänemaa alistamist 1220. aastal paavsti legaat Modena Guillelmuse kaplani, magister Johannese käsul ja sai nimeks Castrum Goldenbeke. Kuni 1224. aastani oli Kullamaa Taani kuninga valduses, kuid peale mandrieestlaste ebaõnnestunud ülestõusu läks Kullamaa piirkond Mõõgavendade ordule. Ringsõidul olev paavsti legaat moodustas vallutajate vahel tekkinud maatüli lahendamiseks Viru-, Järva- ja Läänemaast otse paavstile alluva Eestimaa piiskopkonna ning Kullamaa linnusest sai alates 1226. aastast paavsti asehalduri residents.
1228. aastal moodustas Riia peapiiskop Albert Saare-Lääne piiskopkonna ja määras piiskopiks Dünamünde tsistertslaste kloostri abti Gottfriedi. Oma võimu kinnistamiseks jagas esimene Saare-Lääne piiskop Gottfried lühinägelikult piiskopkonna maad vasallidele ja määras piiskopkonna foogtiks (stiftifoogtiks) Johannes de Lode ja foogti asukohaks Kullamaa vasallilinnuse. Sellega läks võim piirkonnas suurima maavaldaja Lodede perekonna kätte.
Kuna Saare-Lääne piiskopkonna maadele pretendeeris ka Mõõgavendade ordu, siis 1234 linnus vallutati. 1236. aasta paavsti korraldusega tagastas ordu Kullamaa linnuse paavsti legaadile.
Kuna Johannes de Lode pojad ei soovinud Saare-Lääne piiskopi võimule alluda, alustas Lodede perekond 1234. aastal uue kindlustatud tugipunkti ehitust Koluverre.
Abüssaalisete

Abüssaalisete ehk süvameresete on meresete, mis lasub maailmamere üle 3000 m sügavuses põhjas.
Abüssaalisetted on suuresti autohtoonsest (kohapeal tekkinud) ainesest, allohtoonset (terrigeenset) komponenti on vähe.
Päritolult ja tekkelt eristatakse keemilisi ja biokeemilisi (raua-mangaani- ja fosforiidikonkretsioonid), biogeenseid karbonaatseid (foraminifeer- ja pteropoodmuda), biogeenseid ränisetteid (diatomee- ja radiolaarmuda) ning valdavalt alumiiniumsilikaatidest (punane või pruun savi) koosnevat abüssaalisetet.